**ROMÂNIA**

**JUDEȚUL BISTRIȚA-NĂSĂUD**

**PRIMĂRIA COMUNEI FELDRU**

**HOTĂRÂRE**

**pentru aprobarea declanșării procedurii de expropriere a imobilului, proprietate privată, reprezentând teren și construcție - în suprafață totală de 98 mp – teren intravilan - aferent amplasamentului pe care se vor realiza lucrări de interes public local pentru obiectivul de investiții**

**„*Înființare grădiniță cu 3 grupe în comuna Feldru*”**

Consiliul local al comunei Feldru întrunit în ședință ordinară în prezența a 15 consilieri locali

Analizând:

- Referatul de aprobare al primarului Comunei Feldru, în calitate de inițiator, înregistrat cu nr. 1941 din 21.02.2023

- Raportul de specialitate nr. 1940 din 21.02.2023 prin care se supune spre aprobare proiectul de hotărâre.

- Avizul consultativ al Comisiei de specialitate a Consiliului Local, nr. 2140 din 27.02.2023

Proiectul de Hotărâre nr. 5 din 20.01.2023/21.02.2023 pentru declanșarea procedurii de expropriere a imobilului, proprietate privată, reprezentând teren și construcție - în suprafață totală de 98 mp – teren intravilan, necesar în vederea realizării obiectivului ”Lucrări de interes public local pentru construcția „*Înființare grădiniță cu 3 grupe în comuna Feldru*”.

Având în vedere că prin Hotărârea Consiliului Local al Comunei Feldru nr. 29 din 27.04.2017 s-au aprobat indicatorii tehnico - economici la faza SF pentru obiectivul de investiții „Lucrări de interes public local pentru construcția și implementarea proiectului, „*Înființare grădiniță cu 3 grupe în comuna Feldru*” necesară funcționarii sistemului de învățământ.

Văzând că amplasamentul lucrării, se identifică prin Planul de situație avizat de O.C.P.I. Bistrița-Năsăud nr. 2612/14.12.2022, aferent lucrării de utilitate publică ,.Lucrări de interes public local pentru obiectivul de investiții „*Înființare grădiniță cu 3 grupe în comuna Feldru*” necesară funcționarii sistemului de învățământ , astfel cum rezultă din Procesul verbal de recepție nr. 2612/14.12.2022.

Ținând seama de prevederile Legii nr. 255/2010, privind exproprierea pentru cauză de utilitate publică, necesară realizării unor obiective de interes național, județean și local, actualizată, precum și Normele de aplicare a Legii nr. 255/2010, ale art. 44 alin. (1) a Legii nr. 273/2006 privind finanțele publice locale, actualizată, conform căruia – documentațiile tehnico - economice ale obiectivelor de investiții noi, a căror finanțare se asigura integral sau in completare din bugetele locale, precum și a celor finanțate din imprumuturi interne și externe, contractate direct sau garantate de autoritațile administratiei publice locale, se aproba de catre autoritalile deliberative ;

În temeiul art. 129 alin. (2), lit. b), c) și d), alin. (4), lit. d), alin. (6), lit. c) și alin. (7), lit. k), art. 139 alin. (2), art. 196 alin. (1), lit. a) și art. 361, alin. (2) din O.U.G. nr. 57/2019 privind Codul administrativ,

**Consiliul Local al Comunei Feldru  
H O T Ă R Ă Ș T E:**

**Art. 1.** Se aprobă declanșarea procedurii de expropriere pentru cauză de utilitate

publică a imobilului, proprietate privată, reprezentând teren și construcții – în suprafață totală de 98 mp – teren intravilan, având datele de identificare menționate în Anexa nr. 1 la prezenta Hotărâre și în Planul de situație al lucrării avizat de O.C.P.I. Bistrița-Năsăud cu nr. 2612/14.12.2022.

**Art. 2.** Se însușește Raportul de evaluare (anexat la prezenta), întocmit de către evaluatorul autorizat ANEVAR prin societatea ARHICRIS LOGISTIC S.R.L., pentru imobilul supus exproprierii, constând în teren și construcții - proprietate privată ale unor persoane fizice, afectat de lucrarea și de procedura de expropriere aprobată la art. 1 din prezenta Hotărâre.

**Art. 3.** Se aprobă acordarea sumei aferente despăgubirii pentru imobilul expropriat - conform Anexei nr. 2 la prezenta Hotărâre.

**Art. 4.** (1) Se aprobă alocarea de la bugetul local al Comunei Feldru a sumei de 76 880 lei ce se va acorda cu titlu de despăgubire proprietarului privat afectat, conform Anexei nr. 2 la prezenta Hotărâre.

(2) Suma individuală prevăzut la art. 4 alin. (1) se consemnează de către Comuna Feldru în termen de cel mult 60 de zile de la data adoptării prezentei hotărâri într-un cont bancar deschis pe numele Comunei Feldru la dispoziția proprietarului de imobile supuse exproprierii în vederea efectuării plății despăgubirii în cadrul procedurii de expropriere în condițiile legii.

**Art. 5.** Se mandatează primarul Comunei Feldru pentru emiterea Deciziei de expropriere.

**Art. 6.** Se aprobă înscrierea terenului expropriat în proprietatea privată a Comunei Feldru.

**Art. 7.** Se aprobă constituirea nr. cadastral cu suprafata de 98 mp, conform Anexei nr. 1 la prezenta Hotărâre și înscrierea acestei suprafețe într-o nouă coală de Carte funciară, în proprietatea publică a Comunei Feldru, după perfectarea operațiunilor legale privind exproprierea imobilului, proprietate privată, afectate de expropriere avizat de O.C.P.I. Bistrița-Năsăud cu nr. 2612/14.12.2022.

**Art. 8.** Se aprobă completarea inventarului domeniului public al Comunei Feldru și a evidențelor contabile de patrimoniu ale Comunei Feldru, corespunzător datelor din prezenta Hotărâre.

**Art. 9** Prezenta hotărâre s-a adoptat cu votul a 11 consilieri „pentru”, 4 consilieri se abțin și 0 „împotrivă”, din totalul de 15 consilieri prezenți la ședință.

**Art. 10.** Cu ducerea la îndeplinire a prezentei Hotărâri se încredințează primarul Comunei Feldru,

**Art. 11.** Prezenta Hotărâre se comunică cu:

* Instituția Prefectului – Județul Bistrița-Năsăud,
* Primarul Comunei Feldru,
* O.C.P.I. Bistrița-Năsăud, Serviciul de Carte Funciară,
* individual cu persoanele afectate de măsura exproprierii, respectiv d-lui Ani Grigore, sat Nepos, str. General Ioan Lup, nr. 92

**Președinte de ședință Contrasemnează secretar general**

**al comunei Feldru**

**Neamți Daniel Beșuțiu Gavrilă**

**Nr. 17 din 27.02.2023**

**ROMÂNIA**

**JUDEȚUL BISTRIȚA-NĂSĂUD**

**PRIMĂRIA COMUNEI FELDRU**

**Anexa 1 la Hotărârea Consiliului Local Feldru nr. 17 din 27.02.2023**

**LISTA**

cuprinzând imobilele ce constitute coridorul lucrării, cu suprafață totală de 761 mp (din care 98 mp de expropriate avizat de O.C.P.I. Bistrița-Năsăud cu nr. 2612 din 14.12.2022 aferent obiectivului de investiții de utilitate publică) „Lucrări de interes public local pentru construcția Înființare grădiniță cu 3 grupe în comuna Feldru, necesare funcționarii sistemului de învățământ din comuna Feldru, județul Bistrița-Năsăud”

|  |  |  |  |  |  |  |
| --- | --- | --- | --- | --- | --- | --- |
|  | | | | | | |
| NR. CRT. | NR. CADASTRAL / NR. TOP | NR. CF | PROPRIETAR | SUPRAFATA TOTALA | SUPRAFATA TEREN AFECTAT / EXPROPIAT (MP) | CONSTRUCTII DE EXPROPIAT |
| 1.IMOBILE APARȚINÂND COMUNEI FELDRU | | | | | | |
| 1. | 28065 | 28065 | COMUNA FELDRU | 761 mp |  |  |
| 2.IMOBILELE, PROPRIETATE PRIVATĂ, CE URMEAZĂ A FI EXPROPIATE | | | | | | |
| 1 | 1/b | 28440 (CF vechi 2194) | ANI GRIGORE | 98 mp | 98 | Construcție edificată fără forme legale și neînscrisă în CF |

**Președinte de ședință Contrasemnează secretar general**

**al comunei Feldru**

**Neamți Daniel Beșuțiu Gavrilă**